Helgelandsrådet

Helgelandsrådet er et interkommunalt regionråd på Helgeland i Nordland som ble opprettet 19. juni 2020. Rådet oppstod gjennom en fusjon av Sør-Helgeland Regionråd og Helgeland Regionråd.Regionrådene på ytre og søndre Helgeland har slått seg sammen. Her er deres nye navn, Helgelendingen, 19. juni 2020

Helgelandsrådet er et regionalpolitisk samarbeidsorgan mellom de elleve kommunene Alstahaug, Bindal, Brønnøy, Dønna, Grane, Herøy, Leirfjord, Sømna, Vefsn, Vega og Vevelstad.

 Historie 
Ytre-Helgeland Regionråd ble etablert den 1. januar 1993 som et regionalpolitisk samarbeidsorgan mellom syv kommuner: Alstahaug, Dønna, Herøy, Leirfjord, Lurøy, Træna og Rødøy. Den 1. januar 2001 endret dette navn til Helgeland Regionråd. Selskapet ble registrert den 16. juni 2005 under bransjen «offentlig administrasjon tilknyttet næringsvirksomhet og arbeidsmarked».

Den 1. januar 2001 meldte Vefsn overgang fra Indre Helgeland Regionråd til Helgeland Regionråd. Den 1. januar 2010 gikk Lurøy ut av Helgeland Regionråd og inn i Indre-Helgeland Regionråd. Den 1. januar 2018 meldte Rødøy overgang til Salten regionråd.Gunnar Andreassen: Rødøy kommune inn i Salten Regionråd, Bodøposten.no, 8. desember 2017 I 2018 gikk Grane kommune over til Helgeland Regionråd.Grane er vertskap for Helgeland Regionråd for første gang, Helgelendingen, 12. mars 2018

Den 1. november 2023 gikk Træna inn i det som nå het Polarsirkelrådet,Træna bytter regionråd, nrk.no, 26. september 2023 kl. 17:05 og selskapet fikk den form som det har i dag.

Sør-Helgeland Regionråd
Sør-Helgeland Regionråd (organisasjonsnummer 974 789 353) ble etablert og registrert den 13. september 1995 som et regionalpolitisk samarbeidsorgan mellom kommunene Sømna, Vevelstad, Vega, Bindal og Brønnøy. Selskapet var registret under bransjen «offentlig administrasjon tilknyttet næringsvirksomhet og arbeidsmarked». Sør-Helgeland Regionråd hadde ca. 13 000 innbyggere. Dette var ca. 17% av befolkningen på Helgeland, og det var det minste regionrådet på Helgeland. I rådet var hver av de fem kommunene representert med ordfører, rådmann og en ekstra kommunestyrerepresentant. Rådet hadde en funksjonstid på fire år. Leder og nestleder ble valgt blant ordførerne for 2 år av gangen.

Bedriften hadde sin besøksadresse i Storgata 32 i Brønnøysund i Brønnøy kommune.

Det ble 19. juni 2020 slått sammen med Helgeland Regionråd og omdannet til Helgelandsrådet.Sør-Helgeland Regionråd, 2. juli 2014 

Helgeland Regionråd har ca. 27500 innbyggere og ca. 35% av befolkningen på Helgeland og er med det det nest største regionrådet på Helgeland.

I rådet er hver av de syv kommunene representert med ordfører, rådmann og en ekstra kommunestyrerepresentant. Rådet har en funksjonstid på fire år. Leder og nestleder velges blant ordførerne for 2 år av gangen.

Bedriften har sin besøksadresse i Torolv Kveldulvsons gt. 5/7 i Sandnessjøen i Alstahaug kommune.

Referanser

 Eksterne lenker 
 Hjemmeside

Kategori:Interkommunale regionråd
Kategori:Politikk i Alstahaug
Kategori:Politikk i Leirfjord
Kategori:Politikk i Dønna
Kategori:Politikk i Herøy i Nordland
Kategori:Politikk i Lurøy
Kategori:Politikk i Træna
Kategori:Politikk i Rødøy
Kategori:Politikk i Vefsn

Kategori:Bindals historie
Kategori:Brønnøys historie
Kategori:Sømnas historie
Kategori:Vegas historie
Kategori:Vevelstads historie
Kategori:Etableringer i 1993
Kategori:Etableringer i 1995
Kategori:1993 i Norge
Kategori:1995 i Norge
Kategori:Etableringer i 2020
Kategori:Opphør i 2020
Kategori:Politikk i Nordland